Haukland 2 kraftverk

Haukland 2 kraftverk var et vannkraftverk i Lund kommune i Rogaland.

Den andre kraftstasjonen på Haukland ble satt i drift i 1949, og erstattet et mindre kraftverk fra 1913.

Fallhøyden fra inntaket i Stemmevatn var 252 meter. Det større Stølsvatn ligger litt høyere og brukes som reguleringsmagasin.

Det var installert to aggregater med samlet effekt 3 MW. Årsproduksjon var rundt 14 GWh.

Et nytt Haukland kraftverk ble satt i drift i 2013, da ble den gamle kraftstasjonen og rørgaten nedlagt.

Kilder
 NVE: Vurdering av konsesjonsplikt for utvidelse av Haukland kraftverk
 Dalane Kraft

Småkraftverk i Rogaland
Kraftverk i Lund
Kraftverk etablert i 1949
Tidligere kraftverk i Rogaland